open-index/open-wikipedia-markdown huggingface dataset:
80 วันรอบโลก

**80 วันรอบโลก** (; ) เป็นนวนิยายผจญภัย-วิทยาศาสตร์ เขียนโดยฌูล แวร์น ตีพิมพ์ครั้งแรกในปี ค.ศ. 1873

## เนื้อเรื่อง
นวนิยายกล่าวถึงการผจญภัยของ **ฟิเลียส ฟอกซ์** ชาวอังกฤษ กับคนรับใช้ชาวฝรั่งเศสชื่อ **ปาสปาตู** ซึ่งพนันกับเพื่อนเป็นเงิน 20,000 ปอนด์ (เทียบเท่ากับ 2,500,000 ปอนด์สเตอร์ลิง ในปัจจุบัน) ว่าสามารถเดินทางรอบโลกได้ภายใน 80 วัน โดยไม่มีข้อจำกัดว่าจะใช้พาหนะใด ไม่ว่าจะเป็นบอลลูน รถไฟ เรือกลไฟ เลื่อน ช้าง ม้า ฯลฯ ทั้งคู่เริ่มออกเดินทางเมื่อวันที่ 2 ตุลาคม ค.ศ. 1872 และต้องเดินทางกลับมาถึงภายในวันที่ 22 ธันวาคม ค.ศ. 1872 ระหว่างการเดินทาง ฟิเลียส ฟอกซ์ ต้องพบกับอุปสรรคมากมายที่ทำให้ล่าช้าเสียเวลา

ในที่สุด ฟิเลียส ฟอกซ์ พร้อมด้วยปาสปาตู และ **อาอูดา** หญิงสาวชาวอินเดียที่ทั้งคู่ช่วยให้รอดพ้นจากการถูกเผาทั้งเป็น ในพิธีสตี ก็เดินทางกลับมาถึงลอนดอน โดยใช้เวลา 80 วัน กับ 5 นาที

ฟิเลียส ฟอกซ์เข้าใจผิดว่า เขาต้องกลายเป็นคนสิ้นเนื้อประดาตัว เพราะแพ้พนัน หลังจากเดินทางมาถึงไม่ทันกำหนดเส้นตาย แต่ในความเป็นจริงแล้ว เขาเดินทางมาถึงก่อนกำหนดเป็นเวลา 23 ชั่วโมง 55 นาที เนื่องจากเขาเลือกเดินทางไปทางทิศตะวันออก และลืมทดเวลากลับ 1 วัน เมื่อเดินทางข้ามเส้นแบ่งเวลาสากล (International Date Line)

## กำหนดการเดินทาง
thumb|300px|แผนที่แสดงเส้นทาง

## ภาพยนตร์
นวนิยายถูกนำมาสร้างเป็นภาพยนตร์ในปี ค.ศ. 1956 (ใช้ชื่อว่า "Around the World in Eighty Days") กำกับโดยไมเคิล แอนเดอร์สัน นำแสดงโดยเดวิด นิเวน (ฟิเลียส ฟอกซ์) Cantinflas (ปาสปาตู) และเชอร์ลีย์ แมคเลน (อาอูดา) ภาพยนตร์ถ่ายทำบางส่วนในประเทศไทย และมีฉากกระบวนพยุหยาตราชลมารค ได้รับรางวัลออสการ์ 5 รางวัล จากการเข้าชิง 8 รางวัล รวมทั้งรางวัลภาพยนตร์ยอดเยี่ยม และดนตรีประกอบยอดเยี่ยม เพลงประกอบภาพยนตร์ที่มีชื่อเสียงมาถึงทุกวันนี้ คือเพลง "Around the World" ขับร้องโดยแนท คิง โคล

นวนิยายถูกนำมาสร้างอีกครั้งในปี ค.ศ. 2004 โดยดิสนีย์ (ใช้ชื่อว่า"Around the World in 80 Days", ชื่อไทย "80 วัน จารกรรมฟัดข้ามโลก") นำแสดงโดยเฉินหลง (รับบท ปาสปาตู) ถูกดัดแปลงสร้างเป็นภาพยนตร์ตลก ให้บทปาสปาตู โจรปล้นธนาคารเป็นตัวนำ ภาพยนตร์ล้มเหลวด้านรายได้อย่างสิ้นเชิง ได้รับเลือกเป็นภาพยนตร์ยอดแย่แห่งปี เสนอเข้าชิงรางวัลภาพยนตร์ภาคต่อยอดแย่ แรซซีส์อวอร์ด และขาดทุนประมาณ 70 ล้านดอลลาร์สหรัฐ (ทุนสร้าง 110 ล้าน ค่าโฆษณาประมาณ 30 ล้าน ทำรายได้ทั่วโลก 72 ล้าน) 

ในปี ค.ศ. 1989 นวนิยายถูกนำมาสร้างเป็นซีรีส์ 3 ตอน ความยาว 267 นาที นำแสดงโดย เพียร์ซ บรอสแนน เป็นฟิเลียส ฟอกซ์

## อ้างอิง

## แหล่งข้อมูลอื่น

* 
* 80 วันรอบโลก ฉบับภาษาไทย  แปลโดย สุคนธ์ แคแสด
* 
* 

หมวดหมู่:บันเทิงคดีแนววิทยาศาสตร์
หมวดหมู่:ฌูล แวร์น
หมวดหมู่:ภาพยนตร์ที่ออกฉายในปี พ.ศ. 2499
หมวดหมู่:ภาพยนตร์ที่ออกฉายในปี พ.ศ. 2547
อาสนวิหารชิชิสเตอร์

**อาสนวิหารชิชิสเตอร์** ( หรือ ) เป็นอาสนวิหารนิกายอังกลิคันตั้งอยู่ที่เมืองชิชิสเตอร์ในสหราชอาณาจักร สถาปัตยกรรมที่เห็นอยู่ในปัจจุบันเป็นแบบโรมานเนสก์และกอธิคสมัยต้น นักประวัติศาสตร์สถาปัตยกรรมนิโคลัส เพฟเนอร์ (Nikolaus Pevsner) กล่าวถึงอาสนวิหารชิชิสเตอร์ว่าเป็นอาสนวิหารที่มีลักษณะแบบอังกฤษแท้ ทางเดินกลางแปลกกว่าที่อื่นที่ทำเป็นทางเดินกลางคู่เมื่อคริสต์ศตวรรษที่ 13 สิ่งที่น่าสนใจอีกอย่างหนึ่งคือเป็นอาสนวิหารเดียวในอังกฤษที่มีหอระฆังที่แยกจากตัวอาสนวิหารแบบอิตาลีและสามารถมองเห็นจากทะเล

อาสนวิหารชิชิสเตอร์เริ่มสร้างเป็นครั้งแรกเมื่อปี ค.ศ. 1075 หลังจากที่สังฆมลฑลย้ายมาจากเซลซีย์ ได้รับการสถาปนาในสมัยบาทหลวงราล์ฟ เดอ ลูฟฟา ใน ค.ศ. 1108 แต่วัดถูกไฟไหม้ได้รับความเสียหายอย่างหนักจนต้องสร้างใหม่และมาเสร็จเมื่อปี ค.ศ. 1184 และได้รับการสถาปนาอีกครั้งเมื่อปี ค.ศ. 1199

## ดูเพิ่ม
* คริสต์ศาสนสถาน
* สถาปัตยกรรมกอธิค
* สถาปัตยกรรมโรมาเนสก์
* อาสนวิหารในสหราชอาณาจักร
* แผนผังอาสนวิหาร
* สถาปัตยกรรมการก่อสร้างอาสนวิหารในยุโรปตะวันตก

## แหล่งข้อมูลอื่น

ชิชิสเตอร์
ชิชิสเตอร์
หมวดหมู่:สิ่งก่อสร้างในเทศมณฑลเวสต์ซัสเซกซ์
หมวดหมู่:สิ่งก่อสร้างในคริสต์ศตวรรษที่ 12
หมวดหมู่:สิ่งก่อสร้างในคริสต์ทศวรรษ 1180
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบโรมาเนสก์
หมวดหมู่:สถาปัตยกรรมกอทิกแบบอังกฤษ
หมวดหมู่:สิ่งก่อสร้างในชิชิสเตอร์
มูฟวี่ พลัส

**มูฟวี่ พลัส** เป็นสถานีโทรทัศน์ภาพยนตร์ของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอภาพยนตร์ชั้นนำจากทั่วทุกมุมโลกไม่ว่าจะเป็น ฝรั่ง,จีน,อินเดีย,เกาหลี,ไทย และอีกหลายประเทศ อีกทั้งภาพยนตร์ชุดชื่อดังจาก จีน ฮ่องกง ไต้หวัน และเกาหลี รวมถึงช่วงพิเศษในการฉายภาพยนตร์ และรายการที่เกี่ยวกับวงการภาพยนตร์ 

ช่องมูฟวี่ พลัส มีสโลแกนว่า  **"มูฟวี่ พลัส มากกว่าที่เคยดู"** 
## ประวัติ มูฟวี่ พลัส
**มูฟวี่ พลัส** เริ่มออกอากาศครั้งแรกเมื่อวันที่ 1 สิงหาคม พ.ศ. 2550 โดยการรวมเอาช่องภาพยนตร์ 2 ช่องคือ มูฟวี่ วัน (MOVIE 1) และ มูฟวี่ ทู (MOVIE 2) (โดย มูฟวี่ วัน จะฉายภาพยนตร์ฝรั่ง และ มูฟวี่ ทู จะฉายภาพยนตร์เอเชีย) มารวมกันทำเป็นช่องเดียวใช้ชื่อว่า มูฟวี่ พลัส ออกอากาศมาจนถึงทุกวันนี้
## รายการต่างๆ
### รายการในปัจจุบัน
* **New Release (หนังใหม่ร้อนฉ่า)**
* **สีสันหนังเอเชีย**
* **Soundtrack (รื่นรมย์ฟังเพลงหนัง)**
* **Out of Sigth (ดูหนังนอกสายตา)**
* **He said. She said. (เขาเล่า เขาลือ)**
### รายการพิเศษ
**หนังสั่นเพื่อพ่อ** กำหนดออกอากาศเดือนธันวาคม 2550

## ข่วงภาพยนตร์พิเศษ
* **Big Combo Movie**
* **Movie Soundtrack (ขอแบบไม่พากษ์)** 
* **Happy Movie Togetther (หนังร่วม(ดู)สุข หรรษา)**
* **Asian Premium (หนังดีสุดๆ)** 
* **ขวัญอ่อนนอนผวา**
## พิธีกร
* **เบลล์ - ศันสนีย์ เสริมรัตน์**
* **แยม - รุ้งรดา เบญจมาธิกุล**

## อื่นๆ
* ผังรายการช่อง มูฟวี่ พลัส 
* ชมการออกอากาศ ช่อง มูฟวี่ พลัส 
## อ้างอิงทั่วไป
* ไลฟ์ แมกกาซีน (LIVE Magazine)

## อ้างอิง

## แหล่งข้อมูลอื่น
* เว็บไซต์ บมจ.ไลฟ์ อินคอร์ปอเรชั่น 
* เว็บไซต์ ไลฟ์ ทีวี 

อ
วัน วาไรตี้

**วัน วาไรตี้** () เป็นสถานีโทรทัศน์สาระบันเทิงของ ไลฟ์ ทีวี ออกอากาศทางเคเบิลท้องถิ่นทั่วประเทศ นำเสนอรายการสาระบันเทิงทุกรูปแบบ ไม่ว่าจะเป็น ข่าว เพลง สารคดี บันเทิง วาไรตี้ มีทั้งรายการของช่องวาไรตี้ วัน และรายการจากช่องอื่น ๆ ของ ไลฟ์ ทีวี นำมาออกอากาศซ้ำ ปัจจุบันช่องนี้ได้ยุติการออกอากาศแล้ว

วัน วาไรตี้ มีสโลแกนว่า **"ใช่ทุกอย่างที่คุณชอบ"**

## ประวัติ วัน วาไรตี้
**วัน วาไรตี้** เดิมชื่อว่า วาไรตี้ วัน ออกอากาศครั้งแรกเมื่อวันที่ 2 เมษายน พ.ศ. 2550 นำเสนอรายการสาระบันเทิงทุกรูปแบบ มีทั้งรายการของช่องวาไรตี้ วัน และ รายการจากช่องอื่น ๆ ของ ไลฟ์ ทีวี นำมาออกอากาศซ้ำ โดยเริ่มแรกมีรายการของช่องวาไรตี้ วัน เพียง 4 รายการ ต่อมาได้เพิ่มรายการใหม่ ๆ เข้ามาเรื่อย ๆ ทั้งรายการที่ ไลฟ์ ทีวี ผลิตขึ้นเอง และรายการที่ผู้ผลิตรายการซื้อเวลาในการออกอากาศ

**เริ่มแรก** ออกอากาศรวมอยู่ในช่องเดียวกับ แฟชั่นทีวี ซึ่งเวลา 00.00 น. - 06.00 น.จะเป็น แฟชั่นทีวี และเวลา 06.00 น. - 00.00 น. จะเป็น วาไรตี้ วัน จากนั้นเมื่อมีรายการใหม่เข้ามาจึงลดช่วงเวลาออกอากาศแฟชั่นทีวีเป็น 02.00 น. - 06.00 น.

**วันที่ 1 เมษายน  2552** ได้เปลี่ยนชื่อช่องใหม่เป็น "วัน วาไรตี้" และปรับผังและรูปแบบรายการใหม่ โดยออกอากาศตลอด 24 ชั่วโมง และได้ยุติการออกอากาศช่อง แฟชั่นทีวี

**วันที่ 4 เมษายน 2553** ช่องวัน วาไรตี้ ได้ยุติการออกอากาศแล้ว และได้เปิดช่อง เฟม แทนที่

## รายการต่าง ๆ
### รายการในปัจจุบัน
#### รายการที่ผลิตเอง
* **INSIDE VARIETY**
* **[[Live Shock]]** (ย้ายไปช่องไทยไชโย ต่อมาย้ายไปช่อง มิติ 4 และปัจจุบันได้เปลี่ยนชื่อรายการเป็น Shock Station)
* **Bedtime Stories**
* **กิน เที่ยว เปรี้ยว ซ่าส์** (ย้ายไปช่องเฟรม)
* **Film Variety**
* **Adventure One**
* **Fly My Sky by Bangkok Air Ways**
* **Her World on TV**
* **Asian Delight**
และรายการต่าง ๆ ที่ออกอากาศทางช่อง ป๊อป ไทยไชโย

#### รายการที่ผู้ผลิตรายการซื้อเวลา
* **ครัวกันเอง by อ.ยิ่งศักดิ์**
* **Family Food Fun**
* **Music** 

#### รายการที่ซื้อลิขสิทธิ์มาจากที่อื่น
* **การ์ตูน บุญโต**
* **Yoga For All**
* **รายการจาก เอเชี่ยน ฟู๊ดส์ แชนแนล**

### รายการในอดีต
* **เรียนคุณอาและป๋าที่เคารพ**
* **คุ้ยได้คุ้ยดี**
* **เฮฮาภาษาเงิน** 
* **Hisociety** 
* **@HOME**
* **TV Direct**
* **Live Casting **
* **Living Extraordlnary **
* **นานา Sports**
* **M150 Adventure **
* **คุยกับ ดร.สุวรรณ**
* **โรงเรียนของฉันคือหม้อใบใหญ่**
* **กระทะทอง สมองเพชร**

### รายการพิเศษ
* **พลัง 31 ขา** เป็นรายการพิเศษโดยสำนักงานคณะกรรมการการศึกษาขั้นพื้นฐาน (สพฐ.) ร่วมกับ กลุ่มบริษัทฮอนด้าในประเทศไทย จัดโครงการการแข่งขัน วิ่ง 31 ขาสามัคคี ใช้ชื่อว่า **สพฐ. + ฮอนด้า วิ่ง 31 ขา สามัคคีปี 3** โดย ไลฟ์ ทีวี ได้นำเทปบันทึกภาพมาออกอากาศในทุกรอบการแข่งขันจนไปถึงรอบชิงชนะเลิศ  กำหนดออกอากาศเดือน พฤศจิกายน 2550 - มกราคม 2551
* ** Yamaha  Maching 2008 ** เป็นรายการพิเศษโดย บริษัท สยามดนตรี จำกัด ผู้ผลิตเครื่องดนตรี ยามาฮ่า จัดกิจกรรมการแข่งขัน **[[โยธวาทิต]]ยามาฮ่าแห่งประเทศไทย ครั้งที่ 12** โดย ไลฟ์ ทีวี ได้นำเทปบันทึกภาพมาออกอากาศในทุกรอบการแข่งขันจนไปถึงรอบชิงชนะเลิศ  กำหนดออกอากาศเดือน พฤศจิกายน 2550 - มกราคม 2551

## พิธีกร
* **แอม - [[ณัฎฐา ชาญเลขา]]**
* **ดาว - พจมาน บุญสม**
* **ป๋อง - กพล ทองพลับ**
* **ยิ่ง - อ.ยิ่งศักดิ์ จงเลิศเจษฎาวงษ์**
* **แก๊ปเปอร์ & เฮง**

## โลโก้

## อ้างอิงทั่วไป
* ไลฟ์ แมกกาซีน (LIVE Magazine)

## อ้างอิง

## แหล่งข้อมูลอื่น
* เว็บไซต์ บมจ.ไลฟ์ อินคอร์ปอเรชั่น 
* เว็บไซต์ ไลฟ์ ทีวี 

อ
ใต้ทะเลสองหมื่นโยชน์

thumb|หน้าปก Vingt mille lieues sous les mers ใต้ทะเลสองหมื่นลีก ฉบับภาษาฝรั่งเศส

**ใต้ทะเลสองหมื่นโยชน์** (; ) เป็นนิยายวิทยาศาสตร์ที่เขียนโดยฌูล แวร์น ตีพิมพ์ครั้งแรกเมื่อ ค.ศ. 1870

นวนิยายกล่าวถึง **กัปตันนีโม** กับเรือดำน้ำของเขา ชื่อ *[[นอติลุส]]*  ผ่านมุมมองของศาสตราจารย์ปิแอร์ แอรอนแนกซ์  นักชีววิทยาผู้โดยสารไปกับเรือ เรือดำน้ำลำนี้ถูกสร้างขึ้นมาอย่างลับ ๆ โดยหน่วยงานของรัฐบาล และเดินทางไปทั่วโลก

ตอนที่มีชื่อเสียงที่สุดของนิยาย คือตอนที่เรือดำน้ำถูกโจมตีโดย ปลาหมึกยักษ์ ลูกเรือต้องต่อสู้กับปลาหมึกยักษ์และเสียชีวิตไปหลายคน

## เรือดำน้ำนอติลุส
นอติลุส (Nautilus) แปลว่า หอยงวงช้าง  ฌูล แวร์น นำชื่อของเรือดำน้ำนอติลุส มาจากชื่อเรือดำน้ำลำแรกของโลกที่ใช้งานได้จริงที่สร้างขึ้นในปี ค.ศ. 1800 โดยโรเบิร์ต ฟุลตัน  ในภายหลังชื่อนี้ถูกนำมาตั้งเป็นชื่อเรือดำน้ำของกองทัพเรือสหรัฐอเมริกา หลายลำ ว่า "ยูเอสเอส นอติลุส"  รวมทั้งเรือดำน้ำพลังนิวเคลียร์ลำแรกของโลก "ยูเอสเอส นอติลุส (SSN-571)"' สร้างในปี ค.ศ. 1954

## ภาพยนตร์
นวนิยายถูกนำมาสร้างเป็นภาพยนตร์หลายครั้ง ครั้งแรกในฝรั่งเศส เป็นภาพยนตร์เงียบในปี ค.ศ. 1907 ชื่อเรื่อง *20.000 Lieues Sous les Mers*  และในสหรัฐอเมริกา เป็นภาพยนตร์เงียบในปี ค.ศ. 1916 ชื่อเรื่อง *20,000 Leagues Under the Sea*

ภาพยนตร์ฉบับที่มีชื่อเสียงที่สุด สร้างโดยดิสนีย์ ในปี ค.ศ. 1954 นำแสดงโดย เคิร์ก ดักลาส

## เกร็ด
ชื่อกัปตันนีโม ของเรือนอติลุส  มาจากชื่อในมหากาพย์ของกรีกเรื่อง โอดิสซี แต่งโดย โฮเมอร์ มีความหมายว่า  "No-man" หรือ "No-body" ถูกนำมาใช้เป็นชื่อตัวละคร ปลาการ์ตูน  ใน *[[นีโม...ปลาเล็กหัวใจโต๊...โต]]* (Finding Nemo) ภาพยนตร์แอนิเมชัน ปี 2003 ของดิสนีย์

## ภาพ

ภาพ:FultonNautilus.jpg|แผนผังเรือดำน้ำนอติลุสของ โรเบิร์ต ฟุลตัน
ภาพ:Nautilus wrecks.jpg|นอติลุส ภาพประกอบในหนังสือฉบับปี 1870
ภาพ:20000 squid Nautilus door.jpg|ลูกเรือนอติลุสต่อสู้กับปลาหมึกยักษ์
ภาพ:20000 squid Nautilus viewbay.jpg|กัปตันนีโม


## อ้างอิง

## แหล่งข้อมูลอื่น

* 
* 
* 

หมวดหมู่:บันเทิงคดีแนววิทยาศาสตร์
หมวดหมู่:ฌูล แวร์น
หมวดหมู่:ภาพยนตร์ที่ออกฉายในปี พ.ศ. 2497
พระราชวังนึมเฟินบวร์ค

**พระราชวังนึมเฟินบวร์ค** () ตั้งอยู่ที่เมืองมิวนิก รัฐบาวาเรีย ประเทศเยอรมนี นึมเฟินบวร์คเป็นพระราชวังฤดูร้อนของพระราชวงศ์ผู้ปกครองรัฐบาวาเรีย ผู้ริเริ่มสร้างปราสาทคือเฟอร์ดินานด์ มาเรีย เจ้านครรัฐผู้คัดเลือกแห่งบาวาเรีย และ เจ้าหญิงเฮนเรียตตา อเดลเลดแห่งซาวอย ตามแบบของสถาปนิกอากอสติโน บาเรลลิในปี ค.ศ. 1664 หลังจากมีพระโอรสองค์แรก พระนามว่าแม็กซิมิเลียนที่ 2 เอ็มมานูเอล ส่วนกลางของวังสร้างเสร็จในปี ค.ศ. 1675 

## ดูเพิ่ม
* สถาปัตยกรรมบาโรก

หมวดหมู่:สิ่งก่อสร้างแบบบาโรก
นึมเฟินบวร์ค
หมวดหมู่:สิ่งก่อสร้างในคริสต์ทศวรรษ 1660
หมวดหมู่:สิ่งก่อสร้างในคริสต์ศตวรรษที่ 17
หมวดหมู่:สิ่งก่อสร้างในมิวนิก
อนุสาวรีย์ผู้เสียสละ (จังหวัดพะเยา)

**อนุสาวรีย์ผู้เสียสละ พ.ต.ท.2324** อยู่ห่างจากตัวอำเภอเชียงคำไปประมาณ 2 กิโลเมตรเป็นอนุสรณ์สถานที่สร้างขึ้นเพื่อเทิดทูลวีรกรรมของพลเรือน  ตำรวจ  ทหาร ที่ได้พลีชีพในการสู้รบเพื่อรักษาอธิปไตยในพื้นที่ชายแดนจังหวัดพะเยา และเชียงราย ตั้งอยู่ที่ค่ายขุนจอมธรรม (ที่ตั้ง ร.17 พัน 4) อ.เชียงคำ จ.พะเยา จัดสร้างขึ้นเพื่อเป็นอนุสรณ์แด่ ประชาชน พลเรือน ตำรวจ ทหาร (พตท.) ที่เสียชีวิตในการปฏิบัติหน้าที่ปราบปรามผู้ก่อการร้ายคอมมิวนิสต์ (ผกค. ระหว่างปี พ.ศ. 2510–2525) จารึกนามผู้เสียชีวิต จำนวน 399 นาย

อนุสรณ์ผู้เสียสละ พตท. 2324 มีลักษณะเป็นเสาห้าเหลี่ยมสีเขียว ด้านหน้าเป็นลานครึ่งวงกลม ด้านหลังเป็นพื้นที่อาคารนิทรรศการ เป็นอาคารชั้นเดียว จัดแสดงภาพถ่ายชุดแต่งกายทหาร อาวุธปืน ระเบิด และเครื่องเวชภัณฑ์ของผู้ก่อการร้ายคอมมิวนิสต์ (ผกค.) พร้อมทั้งแสดงรายชื่อประชาชน พลเรือน ตำรวจ ทหาร จำนวน 399 คน ที่เสียชีวิตจากการต่อสู้กับคอมมิวนิสต์ในปี พ.ศ. 2510–2525 ในเขตพื้นที่จังหวัดพะเยาและจังหวัดเชียงราย

โดยบริเวณภายในอาคารนิทรรศการมีการจำลองสถานที่สนามรบ แสดงให้เห็นการต่อสู้กันอย่างดุเดือด ให้เห็นลักษณะภูมิประเทศในเขตต่างๆ เช่น อำเภอปงและอำเภอเชียงม่วน มีฐานที่มั่นสำคัญคือ ดอยผาจิและดอยผาช้างน้อย ฐานที่มั่นบนดอยภูลังกาและดอยน้ำสา เป็นต้น

สถานที่แห่งนี้เป็นที่ศึกษาประวัติศาสตร์การสู้รบกับคอมมิวนิสต์เพื่อรำลึกถึงวีรกรรมของประชาชนพลเรือน ตำรวจ ทหาร ที่ตั้งอยู่ห่างจาก อ.เชียงคำ บนทางหลวงหมายเลข 1021 ไปทางอำเภอจุน อนุสรณ์สถาน ตั้งอยู่ทางซ้ายมือหน้าค่ายขุนจอมธรรม เปิดวันจันทร์-เสาร์ เวลา 9.00 น. – 16.00 น.

ในช่วงฤดูหนาว ประมาณปลายเดือนมกราคมจะมีการจัดงานพิธีรำลึกถึงวีรกรรมของวีรชนที่เสียสละชีวิตจากการต่อสู้ระหว่าง ประชาชน พลเรือน ตำรวจ ทหาร กับกลุ่มคอมมิวนิสต์ในประเทศไทยเพื่อรักษาอธิปไตย เป็นประจำทุกปี 

ผู้เสียสละ
หมวดหมู่:สิ่งก่อสร้างในอำเภอเชียงคำ
เฉินหนง

thumb|เฉินหนงชิมสมุนไพรเพื่อสืบหาสรรพคุณ
thumb|เฉินหนง
**เฉินหนง** (; "เทพกสิกรรม"), **อู๋กู่เฉิน** (五穀神; "เทพห้าธัญพืช"), หรือ **อู๋กู่เซียนตี้** (五穀先帝; "ปฐมกษัตริย์ห้าธัญพืช") เป็นเทวดาในศาสนาพื้นบ้านจีน และเป็นที่เคารพนับถือในฐานะวีรบุรุษทางวัฒนธรรมแห่งยุคก่อนประวัติศาสตร์ของจีน

บางคราวเฉินหนงนับเป็นหนึ่งในสามราชา (三皇) ซึ่งเป็นกลุ่มผู้นำจีนโบราณ นอกจากนี้ ยังเชื่อกันว่า เฉินหนงไม่เพียงแต่สอนชาวจีนเพาะปลูก เขายังสอนชาวจีนใช้ยาสมุนไพรด้วย ทั้งยังถือว่า เขาคิดค้นหลายสิ่ง เช่น จอบ, คันไถ, ขวาน, บ่อน้ำ, ชลประทาน, การรักษาอายุเมล็ดพันธุ์พืชโดยใช้ปัสสาวะม้าต้มสุก, ตลาดนัดวันหยุดสุดสัปดาห์ขายผลิตผลทางเกษตรกรรม, และปฏิทินจีน ตลอดจนพัฒนาและปรับปรุงความรู้ความเข้าใจทางแพทย์ เช่น การจับชีพจร, การฝังเข็ม, และการรมยา รวมถึงก่อตั้งพิธีกรรมเกี่ยวกับฤดูเก็บเกี่ยว

## เรื่องปรัมปรา

ในเรื่องปรัมปราจีน เฉินหนงสอนมนุษย์ใช้คันไถ และสอนเรื่องอื่น ๆ ให้แก่มนุษย์ เช่น การเกษตรขั้นพื้นฐาน และการใช้สมุนไพร ทั้งยังเป็นเทวดาแห่งลมร้อน (burning wind) ซึ่งน่าจะเกี่ยวเนื่องกับความเชื่อเรื่องจักรพรรดิหยาน (炎帝) และการเกษตรแบบตัดและเผา (slash-and-burn)

อนึ่ง ถือกันว่า เฉินหนงเป็นบรรพบุรุษของชือโหยว (蚩尤) เพราะมีลักษณะทางกายภาพที่เหมือนกัน คือ มีศีรษะเหมือนวัว มีเขาแหลมบนศีรษะ มีหน้าผากเป็นทองสัมฤทธิ์ และมีกระโหลกศีรษะเป็นโลหะ

ยังถือว่า เฉินหนงเป็นบิดาของจักรพรรดิเหลือง (黃帝) ผู้สืบทอดความลับเกี่ยวกับการแพทย์, ความเป็นอมตะ, และการสร้างทองคำ

ซือหม่า เจิน (司馬貞) เขียนอรรถกถาให้หนังสือ *[[ฉือจี้]]* (史記) ของซือหม่า เชียน (司馬遷) ว่า เฉินหนงเป็นญาติ (kinsman) ของจักรพรรดิเหลือง และถือกันให้เป็นต้นกำเนิดหรือหัวหน้าของเทือกเถาเหล่ากอ (ancestor or patriarch of the forebears) ของชาวจีนโบราณ

หมวดหมู่:บุคคลในศตวรรษที่ 27 ก่อนคริสตกาล
หมวดหมู่:บุคคลในศตวรรษที่ 26 ก่อนคริสตกาล
หมวดหมู่:เทพนิยายจีน
หมวดหมู่:เทพเจ้าแห่งสุขภาพ
หมวดหมู่:จักรพรรดิจีน

## อ้างอิง

## บรรณานุกรม

* 
* 
* 
* 
* 

หมวดหมู่:บุคคลในศตวรรษที่ 27 ก่อนคริสตกาล
หมวดหมู่:บุคคลในศตวรรษที่ 28 ก่อนคริสตกาล
หมวดหมู่:บุคคลในความเชื่อจีน
หมวดหมู่:เทพเจ้าจีน
หมวดหมู่:จักรพรรดิจีน
หมวดหมู่:สามราชาห้าจักรพรรดิ
ยาคุมกำเนิด

## การรับประทานยาคุมกำเนิด
โดยทั่วไปแล้วยาคุมกำเนิดแบ่งออกเป็นสองประเภทหลักๆ ได้แก่

# ยามคุมกำเนิดแบบใช้ฮอร์โมนรวม โดยยาคุมชนิดนี้มีทั้งส่วนประกอบของฮอร์โมนเอสโตรเจนกับโปรเจสเตอโรน และมีให้เลือกหลายชนิด ตั้งแต่จำนวนเม็ด 21 ไปจนถึง 28 เม็ด ละมีทั้งยาหลอกและยาจริง โดยแนะนำให้ทานวันละ 1 เม็ด ห้ามทานขาดโดยเด็ดขาดเพราะจะทำให้ฮอร์ฌมนมาไม่สม่ำเสมอ และบางชนิดเมื่อทานครบแล้วต้องหยุดทานไป 7 วัน โดยสามารถปรึกษาเภสัชกรเพื่อเลือกใช้ยาที่ตรงกับระบบร่างกาย ฮอรโมน หรือจุดประสงค์ในการทานยาคุมของตนเองได้
# ยาคุมกำเนินที่มีส่วนผสมของฮอร์โมนตัวเดียว คือ โปรเจสเทอโรน โดยแนะนำสำหรับผู้หญิงหลังคลอดที่ต้องการน้ำนม

ยาคุมกำเนินทุกชนิดล้วนมีผลข้างเคียงและข้อควรระวังก่อนตัดสินใจเลือกซื้อ เพราะฤทธิ์ยาไม่ได้ใช้เพียงแค่การคุมกำเนิดอย่างเดียว แต่ยังสามารถใช้รักษาฮอร์โมนเพศชายที่สูงผิดปกติ และรักษาภาวะประจำเดือนมาไม่ปกติ อย่างไรก็ตามควรปรึกษาผู้เชี่ยวชาญก่อนทานยาทุกชนิด โดยเฉพาะผู้ที่มีกรรมพันธุ์โรคประจำตัวบางชนิด และควรศึกษาผลข้างเคียงหลังรับประทานยาคุม เช่น สิวขึ้น น้ำหนักขึ้น คลื่นไส้อาเจียน เนื่องจากเป็นการรับปริมาณฮอร์โมนเสริมที่ร่างกายไม่ทันตั้งตัว จึงแนะนำให้ทานยาคุมก่อนเข้านอนเพื่อลดผลกระทบให้มากที่สุด

**ยาคุมกำเนิด**หรือ**การคุมกำเนิดด้วยฮอร์โมน** เป็นยาที่ใช้เพื่อยับยั้งหรือป้องกันการตั้งครรภ์อันไม่พึงประสงค์ 

## ดูเพิ่ม
* ยาเม็ดคุมกำเนิด
* ยาคุมกำเนิดชนิดฉีด
* ยาคุมกำเนิดชนิดแผ่นแปะผิวหนัง

หมวดหมู่:ยาคุมกำเนิด
ทรีจีพีและทรีจีทู

**.3GP** หรือ third generation platform คือไฟล์ฟอร์แมตชนิดหนึ่งที่ใช้บนมือถือ สำหรับเก็บไฟล์วิดีโอและเสียงโดยฟอร์แมตนี้จะเก็บไฟล์วิดีโอที่มีการเข้ารหัสข้อมูลแบบ
MPEG 4 หรือ H.263 และไฟล์เสียงที่เข้ารหัสข้อมูลแบบ AMR-NB หรือ AAC-LC

## อ้างอิง
* รายละเอียด

## แหล่งข้อมูลอื่น
* http://www.3gpp.org

หมวดหมู่:รูปแบบไฟล์คอมพิวเตอร์
กองทุนกรรมฐานเพื่อเผยแผ่พุทธธรรม

**กองทุนกรรมฐานเพื่อเผยแผ่พุทธธรรม** จัดตั้งโดย พระธรรมวิสุทธิกวี (พิจิตร ฐิตวณฺโณ) วัดโสมนัสราชวรวิหาร กรุงเทพมหานคร เพื่อให้เป็นประโยชน์กว้างขวางต่อชุมชน โดยได้ดำเนินการเผยแผ่พุทธธรรม โดยเฉพาะการฝึกอบรมกรรมฐานทั้งในและต่างประเทศ (ภาษาไทยและภาษาอังกฤษ) โดยมีจุดมุ่งหมาย 5 ประการ คือ

# เพื่อพิมพ์หนังสือทางพระพุทธศาสนาออกเผยแพร่
# เพื่อจัดหาอุปกรณ์ในการทำงานของเจ้าหน้าที่ (อุปกรณ์ในการจัดทำเอกสารเผยแพร่ ตู้เอกสาร กระดาษพิมพ์ เครื่องคอมพิวเตอร์ เป็นต้น ไว้ใช้ในสำนักงานกรรมฐานวัดโสมนัสวิหาร และห้องสมุด ห้องเก็บเอกสาร ในการฝึกอบรมกรรมฐาน)
# เพื่อเป็นค่าพาหนะสำหรับพระอาจารย์และเจ้าหน้าที่ในการเดินทางไปเปิดอบรมกรรมฐานในต่างจังหวัดและต่างประเทศ
# เพื่อส่งเสริมพระภิกษุสามเณรนักศึกษามหาวิทยาลัยมหามกุฏราชวิทยาลัย ในการออกปฏิบัติกรรมฐานประจำปี โดยจัดพิมพ์หรือถวายหนังสือและตำราเรียน ในการศึกษาและการสอนกรรมฐาน ตามกำลังทุนที่พึงจะอำนวยให้
# เพื่อส่งเสริมการเผยแพร่พระพุทธศาสนาทั้งในและต่างประเทศ โดยเฉพาะแก่พระธรรมทูตไทยที่ทำงานผยแพร่พระพุทธศาสนาอยู่ในต่างแดน

กองทุนกรรมฐานนี้ ขณะนี้ได้ตั้งฝากไว้ที่ มูลนิธิมหามกุฏราชวิทยาลัย โดยไม่มีการหักภาษีเพราะเป็นมูลนิธิเพื่อการกุศล โดย พระธรรมวิสุทธิกวีเป็นผู้สั่งเบิกมาใช้แต่ผู้เดียว ในอนาคต หากว่าพระธรรมวิสุทธิกวีไม่อาจจะดูแลและสั่งการใช้จ่ายก็ให้กองทุนนี้ทั้งหมดไปรวมไว้ใน **ทุนฐิตวณฺโณ เพื่อเผยแผ่พุทธธรรม** ซึ่งพระธรรมวิสุทธิกวี ตั้งไว้ในมูลนิธิมหามกุฏราชวิทยาลัย ตั้งแต่ปี ๒๕๒๙ เพื่อเอาดอกผลมาใช้ในการเผยแผ่พุทธธรรม โดยให้อยู่ในการควบคุมดูแลของเจ้าอาวาสวัดโสมนัสวิหารร่วมกับคณะกรรมการวัดโสมนัสวิหารในยุคนั้นๆ โดยให้เบิกดอกผลมาใช้ตามวัตถุประสงค์ที่วางไว้ในการตั้งกองทุนนี้

## อ้างอิง

* กองทุนกรรมฐานเพื่อเผยแผ่พุทธธรรม วัดโสมนัสวิหาร กรุงเทพมหานคร

## แหล่งข้อมูลอื่น
* วัดโสมนัสราชวรวิหาร
* มูลนิธิมหามกุฏราชวิทยาลัย

หมวดหมู่:องค์กรในพุทธศาสนา
มนุษย์ล่องหน

thumb|The Invisible Man ฉบับพิมพ์ครั้งแรก ปี 1897
**มนุษย์ล่องหน** () เป็นนิยายวิทยาศาสตร์ที่เขียนโดย เอช.จี. เวลส์ นักเขียนชาวอังกฤษ ตีพิมพ์ครั้งแรกในปี ค.ศ. 1897 ลงเป็นตอนในนิตยสาร *Pearson's Magazine* และรวมเล่มในปีเดียวกัน

นวนิยายกล่าวถึงนักวิทยาศาสตร์ชื่อ **กริฟฟิน** ซึ่งตั้งสมมุติฐานว่า ถ้าร่างกายมนุษย์มีดรรชนีหักเห เท่ากับอากาศ ร่างกายจะไม่ดูดซับแสงหรือสะท้อนแสง และทำให้มองไม่เห็น  กริฟฟินได้ทำการทดลองด้วยตัวเอง ประสบความสำเร็จและทำให้ตนเองกลายเป็นมนุษย์ล่องหน แต่ไม่สามารถทำให้ร่างกายตัวเองกลับมามีดรรชนีหักเหเท่าเดิมได้ นอกจากนี้กระบวนการเคมีที่เกิดขึ้นยังมีผลกระทบต่ออารมณ์และสภาพจิตใจของกริฟฟิน

กริฟฟินใช้แถบผ้าพันปกปิดร่างกาย สวมแว่นดำและหมวกปกคลุม หลบไปทำการทดลองในเมืองเล็กๆ  และขอความช่วยเหลือจากเพื่อนเก่าชื่อ **ดร.เคมป์** ในขณะที่ชาวเมืองเริ่มรู้สึกผิดปกติกับการมาของชายลึกลับที่ใช้ผ้าพันทั้งตัว เกิดอาชญากรรมแปลก แต่ตำรวจไม่สามารถจับใครได้

ในที่สุดกริฟฟินก็สามารถกลับมามีร่างกายเป็นปกติได้ แต่เป็นในขณะที่เขากำลังจะตาย เพราะถูกตำรวจจับ

## ภาพยนตร์
นวนิยายถูกดัดแปลงสร้างเป็นภาพยนตร์หลายครั้ง ครั้งที่ได้รับคำชื่นชมมากที่สุด คือฉบับปี ค.ศ. 1933  ใช้ชื่อว่า *The Invisible Man* นำแสดงโดย โคลด เรนส์ ได้รับความสำเร็จ ได้รับการยกย่องเป็นภาพยนตร์นิยายวิทยาศาสตร์ที่ดีที่สุดเรื่องหนึ่ง  และมีการสร้างภาคต่อๆ มาอีกหลายภาคในช่วงนั้น  คือ *The Invisible Man Returns* (1940), *Invisible Agent* (1942)  และ *The Invisibleman's Revenge* (1944))

ในปี ค.ศ. 2000 ภาพยนตร์เรื่อง *[[Hollow Man]]* เป็นภาพยนตร์ที่ดัดแปลงจากเรื่อง มนุษย์ล่องหน นำแสดงโดย เควิน เบคอน และ เอลิซาเบท ชู กำกับโดย พอล เวอร์โฮแวน

ในปี ค.ศ. 2020 ภาพยนตร์เรื่อง *The Invisible Man* (2020) เป็นภาพยนตร์สยองขวัญ/กระตุกขวัญที่ดัดแปลงจากเรื่อง มนุษย์ล่องหน นำแสดงโดย อลิซาเบธ มอสส์ และ โอลิเวอร์ แจ็คสัน-โคเฮน กำกับโดย ลีห์ แวนเนลล์

## อ้างอิง

## แหล่งข้อมูลอื่น

*
* 
* 
* The Invisible Film Return 

หมวดหมู่:บันเทิงคดีแนววิทยาศาสตร์
หมวดหมู่:เอช.จี. เวลส์
หมวดหมู่:ภาพยนตร์ที่ออกฉายในปี พ.ศ. 2476
หมวดหมู่:มนุษย์ทดลองในบันเทิงคดี
ไบเล่

thumb|250px|ไบเล่ ขวดแก้ว
**ไบเล่** ( เป็นยี่ห้อน้ำผลไม้ที่ไม่อัดลม ผลิตโดยบริษัท Frank W. Bireley (ต่อมาคือ Bireley's Inc.) ก่อตั้งในรัฐแคลิฟอร์เนียในปี ค.ศ. 1923 โดยแฟรงค์ ดับเบิลยู. ไบร์เลย์ ยี่ห้อดังกล่าวเติบโตอย่างรวดเร็ว เป็นที่รู้จักทั่วทั้งสหรัฐอเมริกา และถูกซื้อกิจการโดยเจเนอรัลฟู้ดส์ ในปี ค.ศ. 1943 ต่อมาก็หายไปจากตลาดในประเทศบ้านเกิด แต่ยังคงรักษาตลาดระดับสากลผ่านทางอาซาฮีซอฟต์ดริงส์ในประเทศญี่ปุ่นและอิชิตัน กรุ๊ปในประเทศไทยจนถึงปี ค.ศ. 2019 ณ ปี ค.ศ. 2024 ยี่ห้อนี้มีจำหน่ายเฉพาะในญี่ปุ่นเท่านั้น

## ประวัติ
ยี่ห้อไบเล่มาจากธุรกิจน้ำส้มของแฟรงค์ ไบร์เลย์ ซึ่งเริ่มต้นจากเขาขายน้ำผลไม้คั้นสดให้กับเพื่อนนักศึกษาขณะที่เรียนอยู่ที่มหาวิทยาลัยสแตนฟอร์ด ธุรกิจประสบความสำเร็จเป็นอย่างมาก และไบร์เลย์ก็ลาออกจากมหาวิทยาลัยเพื่อก่อตั้งบริษัท Frank W. Bireley ในปี ค.ศ. 1923 ผลิตภัณฑ์ดั้งเดิมที่รู้จักกันในชื่อ Bireley's Orangeade ได้รับการผลิตครั้งแรกที่โรงงานหลักของบริษัทในนอร์ทฮอลลีวูด ต่อมาบริษัทได้เปิดโรงงานบรรจุขวดที่เมืองโอ๊คแลนด์ในปี ค.ศ. 1937 และก่อตั้งแฟรนไชส์กับผู้บรรจุขวดในท้องถิ่นทั่วประเทศสหรัฐอเมริกา บริษัทได้พัฒนาและจดสิทธิบัตรระบบคั้นน้ำผลไม้อัตโนมัติสำหรับการดำเนินงาน ซึ่งเกี่ยวข้องกับการคั้นน้ำผลไม้ การพาสเจอร์ไรเซชัน และการทำให้เข้มข้นที่โรงงานหลัก จากนั้นจึงจัดส่งไปชงใหม่และเติมความหวานด้วยน้ำตาลที่โรงงานบรรจุขวด

## อ้างอิง

## แหล่งข้อมูลอื่น
* 

หมวดหมู่:น้ำผลไม้
หมวดหมู่:แบรนด์เครื่องดื่มสัญชาติไทย
หมวดหมู่:ตราสินค้าน้ำผลไม้
หมวดหมู่:ตราสินค้าผลิตภัณฑ์เครื่องดื่ม
อีฟว์ เลอแตร์ม

**อีฟว์ กามีย์ เดซีเร เลอแตร์ม** (Yves Camille Désiré Leterme) เกิดวันที่ 6 ตุลาคม พ.ศ. 2503 เป็นนักการเมืองชาวเบลเยียม สมาชิกพรรคประชาธิปไตยคริสเตียนและเฟลมิช (*CD&V*) และอดีตนายกรัฐมนตรีของเบลเยียม อดีตรองนายกรัฐมนตรีในรัฐบาลกลางเบลเยียม และอดีตประธานรัฐมนตรีและรัฐมนตรีว่าการเกษตรกรรมและประมงของฟลานเดอส์

เลอแตร์มเกิดที่เมืองแวร์ฟิก จังหวัดเวสต์ฟลานเดอส์ พรรคของเลอแตร์มชนะการเลือกตั้งในเดือนมิถุนายน พ.ศ. 2550 แต่ไม่สามารถจัดตั้งรัฐบาลผสมได้สำเร็จ ตั้งแต่วันที่ 16 กรกฎาคม ถึง 23 สิงหาคม เลอแตร์มทำหน้าที่เป็นผู้จัดตั้งรัฐบาล หรือ *ฟอร์มาเตอร์* (*formateur*) ก่อนที่จะลาออกเพราะไม่สามารถจัดตั้งได้ และได้รับแต่งตั้งอีกครั้งในวันที่ 29 กันยายน และเขาลาออกอีกครั้งในวันที่ 1 ธันวาคม

ห้าพรรคการเมืองตกลงตั้งรัฐบาลผสมสำเร็จในวันที่ 18 มีนาคม พ.ศ. 2551 เลอแตร์มสาบานตนเข้ารับตำแหน่งในวันที่ 20 มีนาคม

ในวันที่ 15 มิถุนายน พ.ศ. 2551 เลอแตร์มยื่นใบลาออกต่อสมเด็จพระราชาธิบดีอัลแบร์ที่ 2 หลังจากไม่สามารถตกลงเรื่องการปฏิรูปการเมืองกับพรรคร่วมรัฐบาลได้ สมเด็จพระราชาธิบดีได้ปฏิเสธการลาออกของเลอแตร์มในวันที่ 17 มิถุนายน 
## อ้างอิง

## แหล่งข้อมูลอื่น
* เว็บไซต์ส่วนตัว  

หมวดหมู่:นายกรัฐมนตรีเบลเยียม
หมวดหมู่:บุคคลจากจังหวัดเวสต์ฟลานเดอส์
น้ำตกจำปาทอง

**น้ำตกจำปาทอง** อยู่ในเขตความรับผิดชอบของอุทยานแห่งชาติดอยหลวง มีทางรถยนต์เข้าถึงโดยสะดวกเป็นทางลูกรังบางตอน ฉะนั้นจึงได้รับการปรับปรุงเรื่องสถานที่ให้สวยงามอยู่ตลอดเวลา ปรับเข้ากับสภาพธรรมชาติได้ดีและยังมีบ้านรับรองซึ่งเป็นที่พักของนักท่องเที่ยวที่จะเข้ามาพักได้ด้วย ทุกวันนี้จะมีนักท่องเที่ยวเข้าไปเที่ยวอยู่เสมอ

จำปาทอง
อาณาจักรสยาม

**อาณาจักรสยาม** สามารถหมายถึง
thumb|ธงช้างเผือกถูกใช้เป็นธงชาติสยามตั้งแต่ พ.ศ. 2398 - 31 ธันวาคม พ.ศ. 2459
* อาณาจักรสุโขทัย
* อาณาจักรอยุธยา
* อาณาจักรธนบุรี
* อาณาจักรรัตนโกสินทร์ (สมัยสมบูรณาญาสิทธิราชย์)
* อาณาจักรรัตนโกสินทร์ (สมัยราชาธิปไตยภายใต้รัฐธรรมนูญ)

## ดูเพิ่ม
* สยาม (แก้ความกำกวม)
มิชชันนารี

[thumb|right|มิชชันนารีคาทอลิก[คณะมิสซังต่างประเทศแห่งกรุงปารีสกำลังอำลาญาติพี่น้อง ก่อนออกเดินทางไปเผยแผ่ศาสนาคริสต์ยังดินแดนตะวันออกไกล]]
**มิชชันนารี** () คือ สมาชิกองค์การทางศาสนา ที่ถูกส่งไปยังต่างแดนเพื่อทำการประกาศข่าวดีและรับใช้พระเป็นเจ้าหรือศาสนจักร ในงานด้านการศึกษา การรู้หนังสือ ความยุติธรรมทางสังคม สาธารณสุข และการพัฒนาเศรษฐกิจ คำว่า "มิชชัน" มาจากภาษาละติน missionem ซึ่งแปลว่า *การส่งออกไป* 

มิชชันนารีมักทำงานรวมกันเป็นองค์กรเรียกว่า **มิชชัน** (โปรเตสแตนต์) หรือ **มิสซัง** (โรมันคาทอลิก) และเรียกสำนักงานของมิชชันนารีว่า **ศูนย์มิชชัน** (โปรเตสแตนต์) หรือ สำนักมิสซัง (โรมันคาทอลิก)

## อ้างอิง

## แหล่งข้อมูลอื่น
* AskAMissionary.com
คณะสถาปัตยกรรมศาสตร์ ศิลปะและการออกแบบ มหาวิทยาลัยนเรศวร

**คณะสถาปัตยกรรมศาสตร์ ศิลปะและการออกแบบ มหาวิทยาลัยนเรศวร** (อังกฤษ : Faculty of Architecture art and design, Naresuan University) ก่อตั้งขึ้นในปี พ.ศ. 2544 ตั้งอยู่ในเขตภาคเหนือตอนล่าง ณ อำเภอเมืองพิษณุโลก จังหวัดพิษณุโลก

## ประวัติ
มหาวิทยาลัยนเรศวรได้เสนอขออนุมัติหลักสูตร "สถาปัตยกรรมศาสตรบัณฑิต" เพิ่มเติมไว้ในแผนพัฒนาการศึกษาระดับอุดมศึกษา ฉบับที่ 7 (2535 - 2539) ดังปรากฏตามบันทึกข้อความ ที่ ทม .1901/ กท .390 ลงวันที่ 7 ธันวาคม 2538 สำนักนโยบายและแผนอุดมศึกษาได้พิจารณาเห็นสมควรให้ความเห็นชอบ โดยระยะเริ่มต้นการสอนสาขาวิชานี้ จะอยู่ในความดูแลของ ภาควิชาวิศวกรรมโยธา คณะวิศวกรรมศาสตร์ และหลักสูตรดังกล่าวทางสภามหาวิทยาลัยได้รับทราบ และให้ความเห็นชอบหลักสูตรนี้แล้ว เมื่อวันที่ 17 กุมภาพันธ์ พ . ศ .2539

สาขาวิชาสถาปัตยกรรมได้รับการยกฐานะเป็น**"คณะสถาปัตยกรรมศาสตร์"** ตั้งแต่วันที่ 1 ตุลาคม 2544 ประกอบด้วยหน่วยงานหลัก 3 หน่วยงาน คือ สำนักงานเลขานุการคณะ ภาควิชาสถาปัตยกรรม ศูนย์บริการวิชาชีพสถาปัตยกรรม และเนื่องจากมหาวิทยาลัยนเรศวรได้มีมติอนุมัติให้โอนย้ายสาขาวิชาการออกแบบบรรจุภัณฑ์ จากคณะมนุษยศาสตร์และสังคมศาสตร์(ในสมัยนั้น) มาสังกัดอยู่กับคณะสถาปัตยกรรมศาสตร์ ในวันที่ 1 ตุลาคม 2546 ทางคณะสถาปัตยกรรมศาสตร์ จึงได้ปรับเปลี่ยนหน่วยงานภายในคณะฯ โดยเพิ่มหน่วยงานขึ้นอีก 1 หน่วยงาน คือภาควิชาศิลปะและการออกแบบ และได้เปลี่ยนชื่อคณะเป็น **"คณะสถาปัตยกรรมศาสตร์ ศิลปะและการออกแบบ"**

## ภาควิชา
คณะสถาปัตยกรรมศาสตร์ ศิลปะและการออกแบบ มหาวิทยาลัยนเรศวรแบ่งภาควิชาออกเป็น 2 ภาควิชา ดังต่อไปนี้

* ภาควิชาสถาปัตยกรรม 
* ภาควิชาศิลปะและการออกแบบ 

## หลักสูตรการศึกษา
ปัจจุบัน คณะสถาปัตยกรรมศาสตร์ ศิลปะและการออกแบบ มหาวิทยาลัยนเรศวร จัดการเรียนการสอน 6 หลักสูตร ใน 8 สาขาวิชา ได้แก่

## ศูนย์
คณะสถาปัตยกรรมศาสตร์ ศิลปะและการออกแบบ มหาวิทยาลัยนเรศวร ประกอบด้วยศูนย์ต่างๆ ได้แก่
* ศูนย์บริการวิชาชีพสถาปัตยกรรม 

## ดูเพิ่ม
* มหาวิทยาลัยนเรศวร
* รายชื่อคณะสถาปัตยกรรมศาสตร์ในประเทศไทย

## อ้างอิง

## แหล่งข้อมูลอื่น
* มหาวิทยาลัยนเรศวร
* คณะสถาปัตยกรรมศาสตร์ ศิลปะและการออกแบบ มหาวิทยาลัยนเรศวร
* กระดานสนทนาคณะสถาปัตยกรรมศาสตร์ ศิลปะและการออกแบบ มหาวิทยาลัยนเรศวร 
* สมาคมศิษย์เก่าคณะคณะสถาปัตยกรรมศาสตร์ ศิลปะและการออกแบบ มหาวิทยาลัยนเรศวร 

นเรศวร
หมวดหมู่:หน่วยงานในมหาวิทยาลัยนเรศวร
โรงพยาบาลพิจิตร

**โรงพยาบาลพิจิตร** เป็นโรงพยาบาลทุติยภูมิ สังกัดกระทรวงสาธารณสุข และเป็นสถาบันร่วมผลิตแพทย์ชั้นคลินิกของคณะแพทยศาสตร์ มหาวิทยาลัยนเรศวร ตามโครงการร่วมผลิตแพทย์เพิ่มเพื่อชาวชนบท 

## ประวัติ
โรงพยาบาลพิจิตรก่อตั้งขึ้นเมื่อปี พ.ศ. 2495 โดยได้รับการจัดสรรงบประมาณการก่อสร้างจากกรมการแพทย์เพื่อสร้างตึกคนไข้ขนาด 30 เตียง บนพื้นที่ 50 ไร่ 49.8 ตารางวา จากนั้นจึงได้เปิดโรงพยาบาลอย่างเป็นทางการในปี พ.ศ. 2497 และได้ขยายเตียงรองรับขึ้นเรื่อย ๆ เพื่อตอบสนองความต้องการของประชาชนในเขตพื้นที่รับผิดชอบและพื้นที่ใกล้เคียง

ปัจจุบันโรงพยาบาลพิจิตรได้ก่อตั้งขึ้นมาก้าวเข้าสู่ปีที่  เป็นโรงพยาบาลทั่วไประดับ S ขนาด 400 เตียง มีบุคลากร 1,348 คน รับผิดชอบในเขตอำเภอเมืองพิจิตร และโรงพยาบาลชุมชนในเครือข่ายอีกจำนวน 11 แห่ง รองรับระบบการส่งต่อจากเขตรอยต่อระหว่างจังหวัดที่ล้อมรอบจังหวัดพิจิตรคือ พิษณุโลก เพชรบูรณ์ นครสวรรค์ และกำแพงเพชร 

นอกจากนี้ โรงพยาบาลพิจิตรยังเป็นที่ตั้งของศูนย์แพทยศาสตรศึกษาชั้นคลินิก เปิดการเรียนการสอนนักศึกษาแพทย์ร่วมกับมหาวิทยาลัยนเรศวร ก่อตั้งเมื่อ พ.ศ. 2547 ระดับชั้นคลินิกตั้งแต่ชั้นปีที่ 4–6 และเปิดดำเนินการสอนเมื่อวันที่ 18 มีนาคม พ.ศ. 2548 มีหน้าที่จัดการเรียนการสอนชั้นคลินิก ให้กับนิสิตแพทย์ของคณะแพทยศาสตร์ มหาวิทยาลัยนเรศวร ในโครงการร่วมผลิตแพทย์เพิ่มเพื่อชาวชนบท เป็นโครงการร่วมผลิตแพทย์แนวใหม่ (New Tract) ซึ่งเป็นอีกโครงการการหนึ่งของสำนักงานบริหารโครงการร่วมผลิตแพทย์เพิ่มเพื่อชาวชนบท (สบพช.) สำนักปลัดกระทรวงสาธารณสุข เพื่อแก้ไขการขาดแคลนแพทย์ในส่วนภูมิภาค โดยเปิดโอกาสให้ข้าราชการหรือพนักงานของรัฐในสังกัดกระทรวงสาธารณสุขได้ศึกษาในหลักสูตรแพทยศาสตรบัณฑิต ในปีการศึกษา 2564 ได้ดำเนินการสอนนิสิตแพทย์เป็นรุ่นที่ 17 จำนวนรุ่นละ 10–15 คน และปี 2563 เริ่มปรับเป็นชั้นปีละ 20 คน 

โรงพยาบาลพิจิตรเห็นความสำคัญของการส่งเสริมศักยภาพของสถานบริการให้สามารถรองรับความต้องการของประชาชนและให้บริการอย่างมีคุณภาพตามมาตรฐาน จึงดำเนินการพัฒนาคุณภาพตามมาตรฐาน HA & HPH จนผ่านการรับรองคุณภาพครั้งแรกเมื่อ พ.ศ. 2549 ผ่านการรับรองซ้ำครั้งที่ 1 และ 2 ในปีพ.ศ. 2553 และ 2556 ตามลำดับ โดยครั้งล่าสุดคือการรับรองคุณภาพซ้ำครั้งที่ 4 ในเดือนมีนาคม พ.ศ. 2562

## อ้างอิง

ผลการดำเนินงาน รพ.พิจิตร คปสอ.เมืองพิจิตร ปี 2564 (รอบ 12 เดือน)

## ดูเพิ่ม
* ศูนย์แพทยศาสตรศึกษาชั้นคลินิก โรงพยาบาลพิจิตร
* กระทรวงสาธารณสุข (ประเทศไทย)

## แหล่งข้อมูลอื่น
* โรงพยาบาลพิจิตร 
* สำนักงานบริหารโครงการร่วมผลิตแพทย์เพิ่มเพื่อชาวชนบท  

พิจิตร
พิจิตร
หมวดหมู่:สิ่งก่อสร้างในอำเภอเมืองพิจิตร
พิจิตร
พิจิตร
เกาะลังกาวี

**ลังกาวี** () เป็นเกาะที่ตั้งอยู่ในทะเลอันดามันใกล้ฝั่งทะเลตะวันตกเฉียงเหนือของมาเลเซียตะวันตก มีฐานะเป็นอำเภอขึ้นกับรัฐเกอดะฮ์ ประเทศมาเลเซีย มีสมญานามว่า "อัญมณีแห่งเกอดะฮ์" (; *เปอร์มาตาเกอดะฮ์*)

ลังกาวีตั้งอยู่ห่างจากเกาะตะรุเตา จังหวัดสตูลของประเทศไทยเพียง 4 กิโลเมตร อยู่ห่างจากเมืองกัวลาปะลิสประมาณ 30 กิโลเมตร และเมืองกัวลาเกอดะฮ์ 51 กิโลเมตร ประกอบด้วยกลุ่มเกาะเขตร้อนจำนวน 99 เกาะ และเป็นที่รู้จักของชาวไทยและมาเลเซียจากตำนานของมะห์สุหรี สตรีผู้ถูกประหารด้วยความอยุติธรรม โดยนางได้สาปแช่งเกาะลังกาวีไว้ก่อนสิ้นใจ และการนำทายาทรุ่นที่ 7 ของเธอมาถอนคำสาป

## ที่มาของชื่อ
ชื่อของเกาะลังกาวี โดย "ลัง" ย่อมาจากคำว่า "ฮลัง" () ที่แปลว่า "นกอินทรีสีน้ำตาลแดง" ส่วนนาม "ลังกาวี อัญมณีแห่งเกอดะฮ์" () ได้รับพระราชทานจากสมเด็จพระราชาธิบดีสุลต่านอับดุล ฮาลิม อันเป็นส่วนหนึ่งในพระราชพิธีกาญจนาภิเษกส่วนพระองค์ โดยตั้งนามเพื่อสร้างความประทับใจแก่นักท่องเที่ยวว่าลังกาวีเป็นส่วนหนึ่งของรัฐเกอดะฮ์

## ประวัติ
thumb|left|จัตุรัสอินทรี ที่สร้างตามที่มาของชื่อเกาะคือ ''ฮลัง''
มีตำนานมุขปาฐะว่าในอดีตเกาะลังกาวีเคยมีสุลต่านปกครอง ว่ามีสตรีนามมะห์สุหรีมาเป็นชายารองของสุลต่าน (บ้างว่าของอนุชา) และได้ให้กำเนิดโอรสนาม "วันฮาเกม" ด้วยเหตุนี้มะห์สุหรีจึงมีสิทธิเป็นประไหมสุหรีได้เพราะมีบุตรเป็นชาย เป็นที่ริษยาของประไหมสุหรีชายาหลวง ครั้นเมื่อมีการใส่ร้ายว่ามะห์สุหรีคบชู้ องค์สุลต่านสดับเช่นนั้นก็พิโรธ มีบัญชาให้ประหารมะห์สุหรีเสีย ด้วยเหตุนี้นางจึงอธิษฐานว่าหากนางไม่มีความผิดขอให้โลหิตเป็นสีขาว และให้ลังกาวีไม่เจริญไปเจ็ดชั่วอายุคน ครั้นเมื่อเพชฌฆาตแทงกริช สายโลหิตของมะห์สุหรีก็พวยพุ่งเป็นสีขาวดังคำสัตย์และสิ้นใจ ญาติของมะห์สุหรีจึงนำวันฮาเกมไปตั้งรกรากยังภูเก็ต

เมื่อครั้งที่ไทรบุรีเป็นส่วนหนึ่งราชอาณาจักรสยาม เกาะลังกาวีเป็นตำบลหนึ่งของมณฑลไทรบุรี ชื่อตำบลเกาะลังกอวี ภายหลังลังกอวีได้พ้นจากการเป็นส่วนหนึ่งของสยามโดยได้ตกเป็นส่วนหนึ่งของอาณานิคมอังกฤษเช่นเดียวกับไทรบุรี (เกอดะฮ์) ครั้นเมื่อรับเอกราชแล้วลังกาวีก็ยังเป็นส่วนหนึ่งของรัฐเกอดะฮ์อยู่

ในปี พ.ศ. 2529 มหาเธร์ โมฮัมหมัด ได้ริเริ่มที่จะเปลี่ยนแปลงเกาะลังกาวีที่เชื่อว่ามีคำสาปของมะห์สุหรี โดยพัฒนาให้ที่นี่เป็นแหล่งท่องเที่ยวและรีสอร์ต โดยเขาเองได้มีส่วนช่วยในการออกแบบและวางแผนอาคารบนเกาะ และได้นำศิรินทรา ยายี สตรีชาวไทยที่สืบเชื้อสายทายาทรุ่นที่เจ็ดของมะห์สุหรีมาถอดคำสาป

## สถานที่ท่องเที่ยว
* สะพานลังกาวีสกาย

## อ้างอิง

## แหล่งข้อมูลอื่น


ลังกาวี
ลังกาวี
ลังกาวี
หมวดหมู่:สมาชิกเครือข่ายอุทยานธรณีโลก
หมวดหมู่:เขตแดนไทย–มาเลเซีย
หมวดหมู่:ความสัมพันธ์ไทย–มาเลเซีย
หมวดหมู่:สนธิสัญญาอังกฤษ–สยาม พ.ศ. 2452
หมวดหมู่:ประเทศราชของอาณาจักรสยาม
มหาวิทยาลัยลีดส์

**มหาวิทยาลัยลีดส์** () เป็นมหาวิทยาลัยสำคัญของเมืองลีดส์ในแคว้นยอร์กเชอร์ตะวันตก นับเป็นหนึ่งในมหาวิทยาลัยที่ใหญ่ที่สุดในสหราชอาณาจักร มีนักศึกษาทั้งสิ้นมากกว่า 32,000 คน และได้รับการจัดอันดับเป็นหนึ่งในสิบของมหาวิทยาลัยในประเทศอังกฤษที่ได้รับเงินทุนอุดหนุนการวิจัยมากที่สุด มหาวิทยาลัยลีดส์ตั้งขึ้นเมื่อปี ค.ศ. 1904 โดยเป็นหนึ่งในหกมหาวิทยาลัยประจำเมืองอุตสาหกรรม ในปี ค.ศ. 2006 มหาวิทยาลัยลีดส์ได้รับใบสมัครเข้าเรียนมากที่สุดเป็นอันดับสองของมหาวิทยาลัยทั้งประเทศ

## แหล่งข้อมูลอื่น
* เว็บไซต์มหาวิทยาลัยลีดส์

ลีดส์
ลีดส์
รูปสามเหลี่ยมฮีโรเนียน

**รูปสามเหลี่ยมฮีโรเนียน** (Heronian triangle) หมายถึงรูปสามเหลี่ยมที่มีความยาวของด้านและพื้นที่เป็นจำนวนตรรกยะทั้งหมด ตั้งชื่อตามเฮโรแห่งอะเล็กซานเดรีย นักคณิตศาสตร์ชาวอียิปต์โบราณ

รูปสามเหลี่ยมใดๆ ที่มีความยาวของด้านเป็นสามสิ่งอันดับพีทาโกรัส (Pythagorean triple) ก็จะเป็นรูปสามเหลี่ยมฮีโรเนียนด้วย เนื่องจากในสามสิ่งอันดับ ความยาวของด้านเป็นจำนวนเต็ม และพื้นที่ก็เป็นครึ่งหนึ่งของรูปสี่เหลี่ยมมุมฉากที่กว้างยาวเท่ากับด้านประกอบมุมฉากในรูปสามเหลี่ยม

thumb|right|รูปสามเหลี่ยมพีทาโกรัส สองรูปต่อกัน
ตัวอย่างหนึ่งของรูปสามเหลี่ยมฮีโรเนียนที่ไม่เป็นมุมฉากเช่น รูปสามเหลี่ยมที่มีความยาวด้านเท่ากับ 5, 5, 6 หน่วย ซึ่งมีพื้นที่ 12 ตารางหน่วย รูปสามเหลี่ยมนี้เกิดจากการนำรูปสามเหลี่ยมมุมฉากขนาด 3, 4, 5 หน่วยมาต่อกัน บนด้านที่ยาว 4 หน่วย สำหรับกรณีทั่วไป การนำรูปสามเหลี่ยมมุมฉากที่มีความยาวของด้านเป็นสามสิ่งอันดับพีทาโกรัสสองรูปมาต่อกัน บนด้านประกอบมุมฉากด้านหนึ่งซึ่งยาวเท่ากัน รูปสามเหลี่ยมที่เกิดขึ้นใหม่จะเป็นรูปสามเหลี่ยมฮีโรเนียนด้วย (แต่อาจไม่เป็นรูปสามเหลี่ยมมุมฉาก) ดังตัวอย่างในรูปทางขวามือ เมื่อสามเหลี่ยม (*a*, *b* ,*c*) รวมกับสามเหลี่ยม (*a*, *d*, *e*) บนด้าน *a* จะได้รูปสามเหลี่ยมที่มีความยาวด้านเป็น *c*, *e* และ *b* + *d* หน่วย และมีพื้นที่เป็นจำนวนตรรกยะเท่ากับ \tfrac{1}{2}(b+d)a ตารางหน่วย

แต่ในทางกลับกัน รูปสามเหลี่ยมฮีโรเนียนบางรูปอาจไม่สามารถประกอบขึ้นมาจากรูปสามเหลี่ยมที่มีความยาวของด้านเป็นสามสิ่งอันดับพีทาโกรัสได้อย่างลงตัว ถ้าความยาวด้านหรือส่วนสูงของรูปสามเหลี่ยมมุมฉากไม่เป็นจำนวนเต็ม เช่น รูปสามเหลี่ยมขนาด 0.5, 0.5, 0.6 หน่วย (0.012 ตารางหน่วย) หรือ 5, 29, 30 หน่วย (72 ตารางหน่วย) เมื่อแบ่งพื้นที่ออกเป็นรูปสามเหลี่ยมมุมฉากโดยใช้ด้านใดๆ เป็นฐาน ความยาวด้านหรือส่วนสูงของรูปสามเหลี่ยมมุมฉากจะไม่เข้ากับหลักเกณฑ์ของสามสิ่งอันดับพีทาโกรัส ซึ่งต้องเป็นจำนวนเต็ม

## ดูเพิ่ม
* รูปสามเหลี่ยมฮีโรเนียนคล้ายด้านเท่า (almost-equilateral Heronian triangle)

หมวดหมู่:เรขาคณิตไม่ต่อเนื่อง
หมวดหมู่:รูปสามเหลี่ยม
อาสนวิหารอีลี

**อาสนวิหารอีลี** () มีชื่อเป็นทางการว่า **The Cathedral Church of the Holy and Undivided Trinity of Ely** เป็นอาสนวิหารนิกายอังกลิคันของสังฆมลฑลของบาทหลวงแห่งอีลี ตั้งอยู่ที่เมืองอีลี, เคมบริดจ์เชอร์, ในสหราชอาณาจักร สถาปัตยกรรมที่เห็นอยู่ในปัจจุบันเป็นแบบกอธิค อาสนวิหารเป็นที่รู้จักกันในท้องถิ่นว่า “เรือแห่งเฟ็น” เพราะอาสนวิหารตั้งเด่นอยู่บนบริเวณที่ราบที่เห็นได้แต่ใกล  

คริสต์ศาสนสถานเดิมที่สุดก่อตั้งโดยเอเธลเดรดา (Etheldreda) พระธิดาของพระเจ้าแผ่นดินแองโกล-แซ็กซอน เอเธลเดรดาได้ที่ดินมาจากทอนดเบิร์คท์ (Tondberct) สามีคนแรกผู้เป็นหัวหน้ากีเวียนส์ใต้ (South Gyrvians) และหลังจากการแต่งงานครั้งที่สองกับเอกรฟริด (Eegrfrid) เจ้าชายจากนอร์ทธัมเบรียสิ้นสุดลงก็ได้ก่อตั้งสำนักสงฆ์ที่นั่นเมื่อ ค.ศ. 673 เมื่อเอเธลเดรดาสิ้นชีวิต ก็มีการสร้างอนุสรณ์ให้ในวัดแซ็กซอนที่เดียวกัน สำนักสงฆ์และเมืองอีลีถูกทำลายโดยการรุกรานของชาวเดนส์ระหว่างปี ค.ศ 869 ถึง 870 สำนักสงฆ์เบ็นเนดิคตินถูกสร้างขึ้นแทนที่ วัดเดิมได้รับเลื่อนขึ้นเป็นอาสนวิหารเมื่อ ค.ศ 1109 เมื่ออีลีได้รับเลื่อนเป็นสังฆมลฑลอิสระจากสังฆมลฑลลิงคอล์น

อาสนวิหารอีลีเป็นสถานที่ท่องเที่ยวหลัก โดยมีผู้เข้าชมประมาณ 250,000 คนต่อปี และสนับสนุนการบริการตอนเช้าและตอนเย็น

## ดูเพิ่ม
* คริสต์ศาสนสถาน
* สถาปัตยกรรมกอธิค
* สถาปัตยกรรมโรมาเนสก์
* อาสนวิหารในสหราชอาณาจักร
* แผนผังอาสนวิหาร
* สถาปัตยกรรมการก่อสร้างอาสนวิหารในยุโรปตะวันตก

## อ้างอิง

## อ่านเพิ่ม
*W. E. Dickson. *[https://archive.org/details/elycathedral00dickiala Ely Cathedral]* (Isbister & Co., 1897).
* Richard John King. *[https://archive.org/details/handbooktocathed03kinguoft Handbook to the Cathedrals of England — Vol. 3]*, (John Murray, 1862).
*D. J. Stewart. *[https://archive.org/details/onarchitectural00stewgoog On the architectural history of Ely cathedral]* (J. Van Voorst, 1868).
* Peter Meadows and Nigel Ramsay, eds., *A History of Ely Cathedral* (The Boydell Press, 2003).
*Lynne Broughton, *Interpreting Ely Cathedral* (Ely Cathedral Publications, 2008).
*John Maddison, *Ely Cathedral: Design and Meaning* (Ely Cathedral Publications, 2000).
* Janet Fairweather, trans., *Liber Eliensis: A History of the Isle of Ely from the Seventh Century to the Twelfth Compiled by a Monk of Ely in the Twelfth Century* (The Boydell Press, 2005).
*Peter Meadows, ed., *Ely: Bishops and Diocese, 1109–2009* (The Boydell Press, 2010).

## แหล่งข้อมูลอื่น

* Descriptive tour of Ely Cathedral 
* The Stained Glass Museum at Ely Cathedral
* A history of the choristers of Ely Cathedral
* Flickr images tagged Ely Cathedral
* Discussion of the lady chapel by Janina Ramirez and Will Shank: Art Detective Podcast, 20 Feb 2017

อีลี
อีลี
หมวดหมู่:สิ่งก่อสร้างในเทศมณฑลเคมบริดจ์เชอร์
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:สถาปัตยกรรมกอทิกแบบอังกฤษ
หมวดหมู่:คริสต์ศาสนสถานแบบกอทิก
หมวดหมู่:คริสต์ศาสนสถานแบบโรมาเนสก์
หมวดหมู่:สถาปัตยกรรมนอร์มัน
พุทธสมาคมแห่งประเทศไทยในพระบรมราชูปถัมภ์

**พุทธสมาคมแห่งประเทศไทยในพระบรมราชูปถัมภ์** ก่อตั้งขึ้นเมื่อวันที่ 28 กุมภาพันธ์ พ.ศ. 2476 ณ สามัคคยาจารย์สโมสรสถานกรุงเทพฯ โดย คณะพุทธมามกะ 5 ท่าน ดังมีรายนามต่อไปนี้ 
* หลวงวรพากย์พินิจ (เลขาธิการคณะกรรมการตรวจเงินแผ่นดินในสมัยนั้น)
* หลวงสิริราชไมตรี 
* ศาสตราจารย์สัญญา ธรรมศักดิ์
* หลวงรณสิทธิ์พิชัย (อธิบดีกรมโฆษณาการในสมัยนั้น)
* พระราชธรรมนิเทศ (อธิบดีกรมธรรมการในสมัยนั้น)

## วัตถุประสงค์
วัตถุประสงค์ของสมาคม คือ 
* เพื่อสนับสนุนกิจการเกี่ยวกับพระพุทธศาสนาทั้งในและนอกประเทศ
* เพื่อศึกษา เผยแพร่ และส่งเสริมเชิดชูหลักธรรมแห่งพระพุทธศาสนา
* เพื่อส่งเสริมสามัคคีธรรม
* เพื่อปฏิบัติการสาธารณกุศล และสังคมสงเคราะห์

## รายชื่อนายกพุทธสมาคมฯ
# พระราชธรรมนิเทศ (พ.ศ. 2476-2479)
# พลเรือตรี ถวัลย์ ธำรงนาวาสวัสดิ์ (พ.ศ. 2480-2492)
# พระยาภะรตราชสุพิช (พ.ศ. 2493-2496)
# พันโท หลวงรณสิทธิพิชัย (พ.ศ. 2497-2499)
# หม่อมเจ้าหญิงพูนพิศมัย ดิศกุล (พ.ศ. 2499-2500)
# ศาสตราจารย์สัญญา ธรรมศักดิ์ (พ.ศ. 2501-2505, พ.ศ. 2508-2515, พ.ศ. 2518-2523)
# คุณปุ๋ย โรจนะบุรานนท์ (พ.ศ. 2506-2507)
# หลวงอรรถวิภาคไพศาลย์ (พ.ศ. 2516-2517)
# ศาสตราจารย์ประภาศน์ อวยชัย (พ.ศ. 2524-2548)
# อาจารย์ ณัฐพัชร์ (อำนวย) อินทุภูติ  (พ.ศ. 2548-ปัจจุบัน)

## สถานที่ติดต่อ
พุทธสมาคมแห่งประเทศไทยในพระบรมราชูปถัมภ์  เลขที่ 41 ถนนพระอาทิตย์ แขวงชนะสงคราม เขตพระนคร กรุงเทพมหานคร 10200  โทรศัพท์ 02-281-9563, โทรสาร 02-281-9564

http://www.thaibuddhistassociation.com/  , www.facebook.com/thaibatr

## ดูเพิ่ม
* พุทธสมาคมแห่งประเทศไทย ในพระบรมราชูปถัมภ์

หมวดหมู่:องค์การทางศาสนาพุทธ
หมวดหมู่:องค์กรในพระบรมราชูปถัมภ์ในประเทศไทย
หมวดหมู่:สมาคมในประเทศไทย
ศิรชัช เจียรถาวร

**ศิรชัช เจียรถาวร** (Sirachuch Chienthavorn) ชื่อเล่น **ไมเคิล** (Michael) เกิดเมื่อวันที่ 28 พฤษภาคม พ.ศ. 2535 เป็นนักแสดงชาวไทย ประมาณเดือนตุลาคม-พฤศจิกายน พ.ศ. 2539  เริ่มเข้าสู่วงการโดยมีแมวมองสังกัด Jim’s Modeling ได้ติดต่อผ่านทางขวัญฤทัย เจียรถาวร แม่ ของไมเคิล เพื่อแสดงในงานโฆษณาผงซักฟอกเปาแฮนด์ฟอซ จนเข้าสู่วงการบันเทิงเมื่ออายุ 4 ขวบ มีผลงานที่เป็นที่รู้จักจากภาพยนตร์เรื่อง เด็กหอ ซึ่งจากบทบาทนี้ทำให้เขาได้รับรางวัลนักแสดงสมทบชายยอดเยี่ยม จากเวที "คม ชัด ลึก อวอร์ด" ครั้งที่ 4 นอกจากนี้ยังเป็นวีเจทางช่องแชนนอลวีไทยแลนด์

## ชีวิตส่วนตัว
### การศึกษา
จบชั้นอนุบาล 1 - ประถมศึกษาปีที่ 4 ที่โรงเรียนกอบวิทยา (ห้วยขวาง) หลังจากนั้นไปศึกษาชั้นประถมศึกษาปีที่ 5 จนจบการศึกษาชั้นมัธยมศึกษาตอนปลายที่โรงเรียนประภามนตรี ๒ จังหวัดสมุทรปราการ ปัจจุบันจบการศึกษาจาก วิทยาลัยนานาชาติเพื่อศึกษาความยั่งยืน มหาวิทยาลัยศรีนครินทรวิโรฒ

### สมาชิกในครอบครัว
คุณพ่อ- อำนวยศักดิ์ เจียรถาวร ประกอบธุรกิจส่วนตัว ส่วนคุณแม่ - ขวัญฤทัย เจียรถาวร เป็นแม่บ้านและผู้จัดการส่วนตัวของไมเคิล ไมเคิลมีพี่น้อง 4 คน มีพี่ชาย 1 คน  น้องชาย 2 คน พี่ชาย - ศักรัช เจียรถาวร (แม็ก) จบชั้นมัธยมศึกษาปีที่ 6 โรงเรียนราชวินิต บางแก้ว (หลังจากเข้าร่วมโครงการนักเรียนแลกเปลี่ยนที่ Oxford High School ประเทศสหรัฐอเมริกา เป็นเวลา 1 ปี ในพ.ศ. 2548-2549) ปัจจุบันเป็นนักศึกษาคณะวิศวกรรมศาสตร์ สาชาวิศวกรรมเคมี สถาบันเทคโนโลยีพระจอมเกล้าคุณทหารลาดกระบัง น้องชาย - ศิวรัช เจียรถาวร (มาร์ค) กำลังศึกษาอยู่แผนกภาษาอังกฤษ (English Program) โรงเรียนประภามนตรี 2 และศิรัช เจียรถาวร (มิ๊กซ์)

## ผลงาน

### ผลงานภาพยนตร์โฆษณา
* โฆษณา beng beng ตอน ทำท่า Ninja

### ผลงานพิธีกร
* Hang Over Thailand 2015 ช่องวัน
* Hang Over Thailand 2016 Trip 1, 3, 5 ไลน์ทีวี
* Game of teens (2560) จีเอ็มเอ็ม 25

### ผลงาน[[ภาพยนตร์]]

### ผลงานทางละคร

### มิวสิกวีดีโอ

### คอนเสิร์ต
* STAR THEQUE GTH 11 ปีแสงคอนเสิร์ต (2558)

## รางวัล
*รางวัล คมชัดลึก อวอร์ด ครั้งที่ 4 ประเภทภาพยนตร์ นักแสดงสมทบชายยอดเยี่ยม จากภาพยนตร์เรื่อง เด็กหอ (2006) 

## อ้างอิง

## แหล่งข้อมูล
* ศิรัชัช เจียรถาวร | instagram 

หมวดหมู่:นักแสดงชายชาวไทย
หมวดหมู่:นักแสดงเด็กชายชาวไทย
หมวดหมู่:บุคคลจากจังหวัดสมุทรปราการ
หมวดหมู่:บุคคลจากวิทยาลัยนานาชาติเพื่อศึกษาความยั่งยืน มหาวิทยาลัยศรีนครินทรวิโรฒ
หมวดหมู่:ฮอร์โมนส์ วัยว้าวุ่น
หมวดหมู่:นักแสดงวัยรุ่นชาวไทย
หมวดหมู่:พุทธศาสนิกชนชาวไทย
ตูร์เฟิสต์

**ตูร์เฟิสต์** () เดิมเรียกว่า **ตูร์อาอิกซ์อา** () เป็นตึกระฟ้าตั้งอยู่บนบริเวณลาเดฟ็องส์ ซึ่งเป็นย่านเศรษฐกิจที่สำคัญของประเทศฝรั่งเศส ทางทิศตะวันตกของกรุงปารีส

ตึกดังกล่าวสร้างในปี พ.ศ. 2517 มีชื่อว่า "ตูร์อูว์อาเป" (*Tour UAP*) ก่อสร้างโดยบริษัทประกันชีวิตอูว์อาเป (*UAP*) โดยมีความสูง 159 เมตร (522 ฟุต) โดยมีลักษณะเป็นรูปดาวสามแฉก โดยแต่ละข้างจะมีมุม 120 องศา ซึ่งเป็นสัญลักษณ์ของบริษัทประกันชีวิตแรกเริ่ม 3 บริษัทที่เป็นจุดเริ่มต้นของอูว์อาเป ตูร์อูว์อาเปได้ถูกเปลี่ยนชื่อเป็น "ตูร์อาอิกซ์อา" (*Tour AXA*) เมื่อบริษัทประกันชีวิตอาอิกซ์อาซื้อบริษัทอูว์อาเปในปี พ.ศ. 2539 

การปรับปรุงซ่อมแซมตึกครั้งใหญ่เริ่มต้นในเดือนมีนาคม พ.ศ. 2550 โดยลักษณะรูปร่างภายนอกจะเปลี่ยนไปโดยสิ้นเชิง และจะมีการเพิ่มความสูงของตึกอีกด้วย โดยมีความสูงจากหลังคา 225 เมตร (738 ฟุต) และ 240 เมตร (787 ฟุต) จากยอดเสาอากาศ มีพื้นที่ใช้สอย 86,707 เมตร² (933,306 ฟุต²) และเมื่อการปรับปรุงของตึกเสร็จแล้ว จะทำให้ตูร์เฟิสต์เป็นตึกระฟ้าที่สูงที่สุดในประเทศฝรั่งเศสอีกด้วย

อย่างไรก็ตาม การครองตำแหน่งตึกระฟ้าที่สูงที่สุดในประเทศฝรั่งเศสของตูร์เฟิสต์คงอยู่ได้ไม่นาน เพราะเมื่อตูร์เฌอเนอราลี (*Tour Generali*) ที่มีความสูง 318 เมตร และตูร์ฟาร์ (*Tour Phare*) สูง 300 เมตร ก่อสร้างเสร็จสมบูรณ์ ตำแหน่งดังกล่าวจะไปตกอยู่กับทั้งสองตึกไปตาม ๆ กัน

ในนครนิวยอร์กมีตึกเอเอกซ์เอ (*AXA Tower*) ซึ่งสูง 229 เมตร (751 ฟุต) อีกด้วย

## อ้างอิง

## ดูเพิ่ม
* ตึกระฟ้า

## แหล่งข้อมูลอื่น
* Tour AXA (Emporis)
* Tour AXA  (Insecula)

ตูร์เฟิสต์
ตูร์เฟิสต์
หมวดหมู่:สิ่งก่อสร้างในปารีส
อาสนวิหารนักบุญออลบัน

**อาสนวิหารนักบุญออลบัน** () เป็นอาสนวิหารนิกายอังกลิคันตั้งอยู่ที่เมืองนักบุญออลบัน ทางตะวันตกเฉียงเหนือของลอนดอนในสหราชอาณาจักร อาสนวิหารตั้งตามชื่อของนักบุญออลบันผู้เป็นนักบุญผู้พลีชีพองค์แรกของอังกฤษ สถาปัตยกรรมที่เห็นอยู่ในปัจจุบันเป็นแบบกอทิก  อาสนวิหารนักบุญออลบันมีทางเดินกลางยาว 348 ฟุตซึ่งเป็นทางเดินกลางที่ยาวที่สุดในอาสนวิหารในอังกฤษสถาปัตยกรรมส่วนใหญ่เป็นแบบโรมาเนสก์ อาสนวิหารนักบุญออลบันได้เลื่อนขึ้นเป็นอาสนวิหารเมื่อปี ค.ศ. 1877 และเป็นอาสนวิหารที่ยาวที่สุดเป็นที่สองของอังกฤษ อาสนวิหารเป็นที่รู้จักกันในท้องถิ่นว่า “แอบบี” แม้ว่าอาสนวิหารปัจจุบันจะเป็นแต่เพียงส่วนของแอบบีลัทธิเบ็นนาดิคตินเดิม

อาสนวิหารนักบุญออลบันแตกต่างจากอาสนวิหารอื่นตรงที่เป็นอาสนวิหารที่ใช้เป็นวัดประจำท้องถิ่นด้วย โดยมีดีนเป็นเร็คเตอร์ของวัด เป็นผู้ที่มีอำนาจ, ความรับผิดชอบ, และ หน้าที่เช่นหน้าที่ของพระประจำวัดประจำท้องถิ่น

## นักบุญผู้พลีชีพคนแรกของอังกฤษ

ออลบันส์เป็นผู้นอกศาสนาผู้พำนักอยู่ในเมืองเวรูลาเมียมในโรมันอังกฤษที่เป็นที่ตั้งของเมืองนักบุญออลบันในฮาร์ทฟอร์ดเชอร์ในอังกฤษราว 35 กิโลเมตรเหนือกรุงลอนดอนบนถนนวัตลิง (Watling Street) ซึ่งเป็นถนนโรมันโบราณ ก่อนที่คริสต์ศาสนาจะกลายมาเป็นศาสนาทางการของจักรวรรดิโรมัน ผู้นับถือคริสต์ศาสนาก็ถูกไล่ประหัตประหารโดยชาวโรมัน ออลบันส์ให้ที่หลบภัยจากอันตรายในบ้านของตนเองต่อนักบวชแอมฟิบาลัสผู้เป็นผู้เป็นผู้นับถือคริสต์ศาสนาผู้กำลังถูกโรมันติดตาม และได้รับการเปลี่ยนไปนับถือคริสต์ศาสนาโดยแอมฟิบาลัส เมื่อทหารมาถึงบ้านของออลบันส์เพื่อหาตัวแอมฟิบาลัส ออลบันส์ก็แลกเสื้อคลุมกับแอมฟิบาลัสและให้จับตัวไปแทน ออลบันส์ถูกนำตัวไปต่อหน้าผู้พิพากษาและประกาศตนว่าผู้นับถือคริสต์ศาสนาที่เป็นผลทำให้ถูกลงโทษโดยการตัดคอตรงจุดที่สร้างอาสนวิหาร ที่ตั้งของอาสนวิหารอยู่บนเนิน ตำนานกล่าวว่าหัวของออลบันส์กลิ้งลงไปหลังจากถูกตัดและที่ที่ไปหยุดลงก็มีน้ำพุธรรมชาติผุดขึ้นมา

น้ำพุธรรมชาติยังมีอยู่จนถึงปัจจุบันนี้ และถนนที่ขึ้นไปถึงอาสนวิหารชื่อถนนโฮลีเวลฮิลล์ (เนินบ่อน้ำศักดิ์สิทธิ์) แต่บ่อน้ำในปัจจุบันอายุไม่เก่าไปกว่าคริสต์ศตวรรษที่ 19 และนอกจากนั้นก็ยังเชื่อกันว่าชื่อถนนมาจากชื่อแม่น้ำ "Halywell" และ สะพาน "Halywell" ไม่ใช่มาจากชื่อบ่อน้ำพุhttp://www.salbani.co.uk/Med%20Web/holywell_hill.htm

เดือนปีที่นักบุญออลบันถูกสังหารก็ยังไม่ทราบแน่นอนแต่ประมาณกันว่าราวปี ค.ศ. 250&mdash;นักวิชาการเชื่อว่าอาจจะเป็นปี ค.ศ. 209, ค.ศ. 254 หรือ ค.ศ. 304

ที่เก็บศพของแอมฟิบาลัสก็อยู่ในอาสนวิหารนี้ด้วย

## อ้างอิง

## ดูเพิ่ม
* คริสต์ศาสนสถาน
* สถาปัตยกรรมกอทิก
* สถาปัตยกรรมโรมาเนสก์
* อาสนวิหารในสหราชอาณาจักร
* แผนผังอาสนวิหาร
* สถาปัตยกรรมการก่อสร้างอาสนวิหารในยุโรปตะวันตก

นักบุญออลบัน
นักบุญออลบัน
หมวดหมู่:คริสต์ศาสนสถานแบบโรมาเนสก์
หมวดหมู่:สิ่งก่อสร้างในเทศมณฑลฮาร์ตฟอร์ดเชอร์
หมวดหมู่:สิ่งก่อสร้างภายใต้การพิทักษ์ระดับ 1
หมวดหมู่:คริสต์ศาสนสถานแบบกอทิก
หมวดหมู่:สถาปัตยกรรมกอทิกแบบอังกฤษ
หมวดหมู่:สิ่งก่อสร้างในคริสต์ศตวรรษที่ 11
หมวดหมู่:สิ่งก่อสร้างในคริสต์ทศวรรษ 1080
พระราชวังซ็องซูซี

**พระราชวังซ็องซูซี** () หรือ **พระราชวังไกลกังวล** เป็นอดีตพระราชวังฤดูร้อนของพระเจ้าฟรีดริชมหาราช ตั้งอยู่ที่เมืองพ็อทซ์ดัมในประเทศเยอรมนี สร้างโดยพระราชประสงค์ของพระเจ้าฟรีดริชระหว่าง ค.ศ. 1745–1747 ใช้สถาปัตยกรรมเป็นแบบโรโกโก

ซ็องซูซีมักได้รับการเปรียบให้เป็นคู่แข่งของพระราชวังแวร์ซายในประเทศฝรั่งเศส แต่ซ็องซูซีมีลักษณะที่เป็นส่วนตัวแบบโรโกโกและเล็กกว่าพระราชวังแวร์ซายที่เป็นสถาปัตยกรรมแบบบาโรกมาก นอกจากนั้นยังประกอบด้วยวัดและสิ่งก่อสร้างตกแต่ง (follies) มากมายในสวนแบบภูมิทัศน์ เกออร์ค เว็นท์เซิสเลาส์ ฟ็อน คโนเบิลส์ดอร์ฟออกแบบวังเพื่อให้เป็นที่ประทับพักผ่อนส่วนพระองค์ของพระเจ้าฟรีดริช เป็นที่หลบจากราชสำนักเบอร์ลิน ที่เต็มไปด้วยพิธีรีตองต่าง ๆ ซึ่งจะเห็นได้จากชื่อของวังที่แปลว่า "ไกลกังวล" ชื่อที่เป็นการเน้นว่าเป็นสถานที่สำหรับพักผ่อนมิใช่สถานที่สำหรับการใช้อำนาจ ตัวพระราชวังไม่ใหญ่ไปกว่าคฤหาสน์ชั้นเดียว—คล้ายวังมาร์ลี (Château de Marly) ใกล้ปารีสมากกว่าจะคล้ายพระราชวังแวร์ซาย ห้องหลักของซ็องซูซีมีเพียงสิบห้อง ตัววังสร้างบนเนินกลางอุทยาน เพราะความที่ทรงมีอิทธิพลต่อการตกแต่งมากจนเป็นเอกลักษณ์ที่เรียกกันว่า  "โรโกโกแบบฟรีดริช" พระเจ้าฟรีดริชทรงมีส่วนเกี่ยวข้องที่ทรงสร้างซ็องซูซีเพื่อเป็น "ที่ที่จะตายกับพระองค์" คโนเบิลส์ดอร์ฟถูกปลดเมื่อ ค.ศ. 1746 เมื่อมีความเห็นไม่ตรงกันเรื่องที่ตั้งของวังเมื่อมองจากอุทยาน ยัน เบามัน (Jan Bouman) สถาปนิกชาวดัตช์สร้างต่อจนเสร็จ

ระหว่างคริสต์ศตวรรษที่ 19 พระราชวังซ็องซูซีเป็นที่ประทับของพระเจ้าฟรีดริช วิลเฮ็ล์มที่ 4  พระเจ้าฟรีดริช วิลเฮ็ล์มทรงจ้างสถาปนิกลูทวิช แพร์ซีอุส (Ludwig Persius) ให้บูรณะและขยายพระราชวัง ขณะที่แฟร์ดีนันท์ ฟ็อน อาร์นิม (Ferdinand von Arnim) เป็นผู้รับผิดชอบในการปรับปรุงพื้นที่และทิวทัศน์จากพระราชวัง เมืองพ็อทซ์ดัมและพระราชวังซ็องซูซีเป็นที่โปรดปรานของเจ้านายเยอรมันจนเมื่อราชวงศ์โฮเอินท์ซ็อลเลิร์นมาสิ้นสุดลงเมื่อ ค.ศ. 1918 

หลังสงครามโลกครั้งที่สอง พระราชวังนี้กลายเป็นสิ่งดึงดูดนักท่องเที่ยวที่สำคัญแห่งหนึ่งของประเทศเยอรมนีตะวันออก หลังจากการรวมตัวระหว่างเยอรมนีตะวันออกกับเยอรมนีตะวันตกใน ค.ศ. 1990 ร่างของพระเจ้าฟรีดริชที่ 2 ก็ถูกนำกลับมาฝังบนเนินที่ซ็องซูซีตามพระราชประสงค์เดิมของพระองค์ก่อนที่จะเสด็จสวรรคต พระราชวังซ็องซูซีและอุทยานได้รับเลือกโดยองค์การยูเนสโกให้ขึ้นทะเบียนเป็นมรดกโลกใน ค.ศ. 1990 ภายใต้ชื่อว่า **[[พระราชวังและอุทยานแห่งพ็อทซ์ดัมและเบอร์ลิน]]** ใน ค.ศ. 1995 ก็ได้มีการก่อตั้งสถาบันเพื่อวังปรัสเซียและอุทยานในเบอร์ลิน-บรันเดินบวร์คขึ้นเพื่อดูแลรักษาพระราชวังซ็องซูซีและพระราชวังต่างในบริเวณเบอร์ลิน พระราชวังเหล่านี้ในปัจจุบันมีผู้เข้าชมมากกว่าปีละสองล้านคนจากทั่วโลก

## สมุดภาพ


ภาพ:Potsdam - Schloss Sanssouci.jpg|
ภาพ:Mittelbau Sanssouci.jpg|
ภาพ:Gitterpavillon Sanssouci.jpg|
ภาพ:Chinesisches Haus 2.jpg|เรือนชา
ภาพ:Sanssouci 06 4.jpg|อุทยาน
ภาพ:Potsdam Drachenhaus.jpg|เรือนจีน
ภาพ:Potsdam freundschaftstempel.jpg|วัดเฟรนด์ชิป
ภาพ:Friedrich der grosse grab hg.jpg|ที่ฝังร่างพระเจ้าฟรีดิชมหาราช



## อ้างอิง

## ดูเพิ่ม
* พระราชวังและอุทยานแห่งพ็อทซ์ดัมและเบอร์ลิน
* ศิลปะโรโกโก
* สิ่งก่อสร้างตกแต่ง

## แหล่งข้อมูลอื่น

*  ภาพจากวังซ็องซูซี

วังซ็องซูซี
วังซ็องซูซี
วังซ็องซูซี
หมวดหมู่:สิ่งก่อสร้างในพ็อทซ์ดัม
หมวดหมู่:ที่ประทับของพระมหากษัตริย์ในประเทศเยอรมนี
หมวดหมู่:พระเจ้าฟรีดริชที่ 2 แห่งปรัสเซีย
ดีสแลม

thumb|DSLAM SURPASS hiX 5625
**อุปกรณ์รวมส่งสัญญาณเพื่อเข้าถึงสายผู้เช่าดิจิทัล** หรือ **ดีสแลม** () ใช้ในการแยกสัญญาณจากสายทองแดง จากส่วนที่ให้บริการสัญญาณโทรศัพท์และอินเทอร์เน็ต (ส่วนใหญ่จะเป็นที่ให้บริการโทรศัพท์ เช่น ทีโอที) ซึ่ง DSLAM จะแยกสัญญาณออกเป็นสองสัญญาณคือ สัญญาณโทรศัพท์ และสัญญาณอินเทอร์เน็ต เพื่อให้หน่วยงานที่รับผิดชอบ เช่นสัญญาณโทรศัพท์ DSLAM จะส่งสัญญาณผ่าน ATM แล้วส่งไปให้องค์การโทรศัพท์ทำการเชื่อมต่อเลขหมายปลายทาง ส่วนสัญญาณอินเทอร์เน็ต DSLAM ก็จะส่งไปยังผู้ให้บริการอินเทอร์เน็ตผ่านเครื่องส่งสัญญาณแบบ ATM ไปยังหน่วยงานบริการอินเทอร์เน็ต (ISP) เพื่อทำการเชื่อมต่ออินเทอร์เน็ตและให้บริการ

ATM ย่อมาจาก Asynchronous Transfer Mode ซึ่งเป็นหนึ่งในเทคโนโลยีของระบบ WAN ใช้กันทั่วไปในองค์กรที่บริการเกี่ยวกับการสื่อสาร

หมวดหมู่:การสื่อสารเชิงเทคนิค
สำเภา

[thumb|สำเภาในศตวรรษที่ 13 สมัย[ราชวงศ์ซ่ง]]
**สำเภา** เป็นเรือที่มีท้ายเรือสูงและยื่นออกไป หัวเรือต่ำ มีจุดเด่นที่ใช้ใบแขวนชนิดที่มีพรวนใบ (ก้างใบ) ซึ่งมีลักษณะคล้ายพัดขนาดใหญ่ ใบแขวนแบบจีนนี้มีใช้กับเรือต่าง ๆ หลายชนิดในแถบเอเชียอาคเนย์ แต่เรือสำเภาบางลำที่มีการติดเครื่องยนต์จะไม่ใช้ใบ ส่วนเรืออื่น ๆ ใช้ใบแขวนชนิดตั้ง (ขอบล่างของใบข้างหนึ่งผูกยึดกับโคนเสา)

ในสมัยก่อนเรือสำเภามักมีเรือสำปั้น ซึ่งเป็นเรือพายขนาดเล็กตั้งไว้ด้วยเพื่อเอาไว้ช่วยชีวิตยามฉุกเฉิน

## อ้างอิง

* กำเนิดและวิวัฒนาการของเรือสำเภาจีน ในประเทศไทย  ศูนย์วิจัยและพัฒนาการทหารระหว่างไทย-สหรัฐ

สำเภา
รายชื่ออัลบั้มเพลงของอิลดีโว

หน้านี้เป็นหน้ารวบรวมผลงานอัลบั้มเพลงของอิลดีโว

## อันดับสูงสุด
ตารางต่อไปนี้บรรจุชื่ออัลบั้มและตำแหน่งในชาร์ตใน สหราชอาณาจักร ,แคนาดา , เนเธอร์แลนด์ ,สหรัฐอเมริกา ,  สเปน , เม็กซิโก , อาร์เจนตินา ,ออสเตรเลีย , โปรตุเกส , นิวซีแลนด์ , ฟินแลนด์ , สวีเดน , เบลเยี่ยม , แอฟริกาใต้ ,ออสเตรีย , สวิตเซอร์แลนด์ , ฝรั่งเศส ,เยอรมนี , สโลวีเนีย ,อิตาลี ,  ไทย ,  ไต้หวัน , ญี่ปุ่น , และ ชาร์ตเพลงสากลของโลก 

หมวดหมู่:อิลดีโว